Document ID: 32005R1815

UREDBA KOMISIJE (ES) št. 1815/2005
z dne 7. novembra 2005
o spremembi Uredbe (EGS) št. 2742/90 o določitvi podrobnih pravil za uporabo Uredbe Sveta (EGS) št. 2204/90
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2204/90 z dne 24. julija 1990, o določitvi dodatnih splošnih pravil o skupni ureditvi trga za mleko in mlečne proizvode glede sira (1), in zlasti drugega pododstavka člena 3(3) Uredbe,
ob upoštevanju naslednjega:
(1)
Prvi pododstavek člena 3(3) Uredbe (EGS) št. 2204/90 določa sankcije Skupnosti v primerih uporabe kazeina in kazeinatov brez dovoljenja v proizvodnji sira. Sankcija je enaka 110 % razlike med vrednostjo posnetega mleka, potrebnega za izdelavo 100 kg kazeinov in kazeinatov, ki izhaja iz tržne cene za posneto mleko v prahu na eni strani in za kazeine in kazeinate na drugi.
(2)
Člen 4(1) Uredbe Komisije (EGS) št. 2742/90 (2) določa vsoto, ki jo je treba plačati za količine kazeina in/ali kazeinatov, uporabljenih brez odobritve v proizvodnji sira 65,00 EUR na 100 kg ob upoštevanju cen za kazein in kazeinate, zabeleženih na trgih v zadnjem četrtletju 2001. Navedeno vsoto je treba zmanjšati glede na tržno ceno posnetega mleka v prahu in tržno ceno kazeinov in kazeinatov, zabeleženih v drugem četrtletju 2005.
(3)
Cene, zabeležene na trgih v drugem četrtletju 2005, so 200 EUR za 100 kg posnetega mleka v prahu in 580 EUR za 100 kg kazeinov in kazeinatov.
(4)
Uredbo (EGS) št. 2742/90 je treba ustrezno spremeniti.
(5)
Ukrepi, predvideni s to Uredbo, so v skladu z mnenjem Upravljalnega odbora za mleko in mlečne izdelke -
SPREJELA NASLEDNJO UREDBO:
Člen 1
Člen 4(1) Uredbe (EGS) št. 2742/90 se nadomesti z naslednjim:
„1. Vsota v skladu s členom 3(3) Uredbe (EGS) št. 2204/90 je 22,00 EUR na 100 kg kazeinov in/ali kazeinatov.“
Člen 2
Ta uredba začne veljati peti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. novembra 2005

Labels: 2
17
0
3
15